**บันทึกรายงานการประชุมสภา อบต.ปันแต**

**สมัยวิสามัญ สมัยที่ 1 ประจำปี พ.ศ. 2565 (ครั้งที่ 1 )**

**วันที่ 20 กันยายน 2565**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  1  2  3  4 | **ผู้มาประชุม**  นายถาวร ยอดกลิ่น  นายโกวิท สงชู  นายบรรจบ บุญเรืองขาว  ร.ต.วิเชียร พงค์ชนะ  นายสมบัติ ขำนุ้ย  นายอรัญ ชูปาน  นางสาวจุไรวรรณ เพ็งด้วง  นายณรงค์ ดีช่วย  นางสาวสุภาพร สุพิทยพันธ์  นางสุภาวดี คงไข่ศรี  นายปรีชา ขาวสังข์  นายจำรัส สังข์หนู  นายวีระศักดิ์ ชูมณีย์  **ผู้เข้าร่วมประชุม**  นายสาโรจน์ บุญเรืองขาว  นายเอกชัย รักปาน  นายภิญโญ หนูมาก  นายสมโชติ เพชรจันทร์ | ประธานสภาฯ  รองประธานสภาฯ  ส.อบต. ม.2  ส.อบต. ม.3  ส.อบต. ม4  ส.อบต. ม.6  ส.อบต. ม.7  ส.อบต. ม.8  ส.อบต. ม.9  ส.อบต. ม.10  ส.อบต. ม.11  ส.อบต. ม.12  ส.อบต. ม.13  นายก อบต.ปันแต  เลขานุการสภาฯ  เลขานุการนายก  รองนายก อบต.ปันแต | ถาวร ยอดกลิ่น  โกวิท สงชู  บรรจบ บุญเรืองขาว  วิเชียร พงค์ชนะ  สมบัติ ขำนุ้ย  อรัญ ชูปาน  จุไรวรรณ เพ็งด้วง  ณรงค์ ดีช่วย  สุภาพร สุพิทยพันธ์  สุภาวดี คงไข่ศรี  ปรีชา ขาวสังข์  จำรัส สังข์หนู  วีระศักดิ์ ชูมณีย์  สาโรจน์ บุญเรืองขาว  เอกชัย รักปาน  ภิญโญ หนูมาก  สมโชติ เพชรจันทร์ |  |

-2-

**เริ่มประชุมเวลา 14.20 น.**

- สมาชิกฯ ครบองค์ประชุม ประธานสภาฯ (นายถาวร ยอดกลิ่น) ขึ้นทำหน้าที่เป็นประธานในที่ประชุม

ประธานฯ กล่าวเปิดการประชุมสภาฯ สมัยวิสามัญ สมัยที่ 1 ประจำปี พ.ศ. 2565 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** เรื่องที่ประธานจะแจ้งต่อที่ประชุม

ประธาน ฯ - ในระเบียบวาระนี้ ผมมีเรื่องจะแจ้งให้ที่ประชุมรับทราบ จำนวน 2 เรื่องครับ

(นายถาวร ยอดกลิ่น)

1.1 เรื่องการประชุมสภาฯ สมัยวิสามัญ ประจำปี พ.ศ. 2565 ขององค์การบริหารส่วนตำบลปันแต

- ในปี พ.ศ. 2565 สภาองค์การบริหารส่วนตำบลปันแต ยังไม่เคยมีการประชุมภาฯ สมัยวิสามัญมาก่อนนะครับ การประชุมในครั้งนี้เป็นสมัยการประชุมสมัยวิสามัญ สมัยที่ 1 ประจำปี พ.ศ. 2565

- นายอำเภอควนขนุนได้ประกาศเรียกประชุมสภาฯ สมัยวิสามัญ ตามที่ประธานสภาฯ เสนอ โดยมีกำหนดเริ่มประชุมตั้งแต่วันที่ 15 กันยายน เป็นต้นไป ภายในระยะเวลาไม่เกิน 15 วัน โดยในห้วงระยะเวลาสมัยประชุมวิสามัญ 15 วันนี้ หากท่านสมาชิกฯ หรือท่านนายกฯ ในฐานะผู้บริหารฯ มีข้อราชการใดๆ นอกจากญัตติทั้ง 2 ญัตติที่เสนอในวันนี้แล้ว เรายังมีเวลาที่จะพิจารณาญัตติอื่นๆ เพิ่มเติมได้นะครับ

ฯลฯ

1.2 เรื่องการดำเนินการฉีดวัคซีนป้องกันโรคพิษสุนัขบ้า ประจำปี 2565

ประธานฯ - ท่านสมาชิกฯ และท่านผู้เข้าร่วมประชุมทุกท่านครับ สำนักงานปลัดองค์การ(นายถาวร ยอดกลิ่น) บริหารส่วนตำบลปันแต ได้กำหนดให้มีการบริการฉีดวัคซีนป้องกันโรคพิษ

สุนัขบ้าประจำปี เริ่มตั้งแต่วันที่ 16 กันยายน เป็นต้นไปจนกว่าจะครบจำนวนตามเป้าหมาย สำหรับวัน-เวลา และจุดนัดหมายที่จะดำเนินการในแต่ละพื้นที่หมู่บ้านเจ้าหน้าที่ได้แจ้งประชาสัมพันธ์ไปยังหมู่บ้านต่างๆ แล้ว ขอความร่วมมือท่านสมาชิกฯ ได้ช่วยรณรงค์ให้พี่น้องประชาชนเจ้าของสุนัขและแมว ได้นำสุนัขและแมวของตนเองมารับบริการฉีดวัคซีนตามที่นัดหมาย

- หากเจ้าของสุนัขและแมวไม่สามารถนำสัตว์มาใช้บริการที่จุดนัดหมายได้ ก็สามารถที่จะขอรับวัคซีนไปฉีดเองที่บ้านได้นะครับ

ฯลฯ

**ระเบียบวาระที่ 2** - เรื่องรับรองรายงานการประชุม (สมัยสามัญ สมัยที่ 3 ประจำปี พ.ศ. 2565

(ครั้งที่ 1 และ 2)

ประธานฯ - สำหรับรายงานการประชุมสภาฯ สมัยสามัญ สมัยที่ 3 ประจำปี พ.ศ. 2565 (นายถาวร ยอดกลิ่น) ซึ่งมีการประชุม จำนวน 2 ครั้ง ทางเจ้าหน้าที่ฝ่ายเลขานุการสภาฯ ได้จัดพิมพ์ และส่งให้คณะกรรมการตรวจรายงานการประชุมประจำสภาตรวจสอบแล้วตามสำเนาเอกสารรายงานการประชุมซึ่งส่งให้ท่านสมาชิกฯไปพร้อมกับหนังสือเชิญประชุมล่วงหน้าแล้ว โดยในเบื้องต้นท่านประธานคณะกรรมการตรวจรายงานการประชุมประจำสภา คือ นายจำรัส สังข์หนู ได้บันทึกรายงานผลให้ประธานสภาฯ ทราบแล้วว่าเห็นชอบตามที่เลขานุการสภาฯ จัดทำไว้ โดยไม่มีการปรับปรุงแก้ไข นะครับ

-3-

- เรียนเชิญท่านประธานกรรมการตรวจรายงานการประชุมประจำสภารายงานต่อที่ประชุมเพื่อพิจารณาให้การรับรองอีกครั้งครับ

ประธานกรรมการตรวจรายงานการะประชุม - เรียนท่านประธานฯ ท่านสมาชิกฯ และผู้เข้าร่วมประชุมที่เคารพทุกท่านครับ

(นายจำรัส สังข์หนู) กระผมนายจำรัส สังข์หนู สมาชิกฯ หมู่ที่ 12 ในฐานะประธานกรรมการตรวจ รายงานการประชุมได้นัดหมายกรรมการมาประชุมเพื่อตรวจทบทวนการบันทึกรายงานการประชุมสภาฯ สมัยสามัญ สมัยที่ 3 ประจำปี พ.ศ. 2565 ซึ่งได้มีการประชุมสภาฯ จำนวน 2 ครั้ง คือ ครั้งที่ 1 เมื่อวันที่ 8 สิงหาคม และการประชุมสภาฯ ครั้งที่ 2 เมื่อวันที่ 23 สิงหาคม ที่ผ่านมา

- ในครั้งการประชุมคณะกรรมการฯ เมื่อวันที่ 5 กันยายน 2565 ตั้งแต่เวลา 10.10 ถึง 10.50 น. ผลสรุปคือ คณะกรรมการฯ มีความเห็นเป็นเอกฉันท์ว่าการบันทึกรายงานการประชุม สภาฯ สมัยสามัญ สมัยที่ 3 ประจำปี พ.ศ. 2565 ซึ่งมีการประชุมจำนวน 2 ครั้งนั้น มีการบันทึกไว้ถูกต้อง สมบูรณ์ คณะกรรมการฯ ไม่มีการปรับเปลี่ยนหรือแก้ไขเพิ่มเติมแต่อย่างใด

ฯลฯ

ประธานฯ - มีสมาชิกฯ หรือผู้เกี่ยวข้องท่านใด จะขอแก้ไข หรือเพิ่มเติมปรับเปลี่ยน (นายถาวร ยอดกลิ่น) ประเด็นใด หรือข้อความใดๆ ขอให้แจ้งต่อที่ประชุมนะครับ

- ในเมื่อไม่มีการขอแก้ไขหรือเพิ่มเติมเนื้อความใดๆ แล้ว ผมจะขอมติรับรอง จากที่ประชุมนะครับ

ฯลฯ

**มติที่ประชุม** - รับรองด้วยเสียงเอกฉันท์

ระเบียบวาระที่ 3 กระทู้ถาม

- ไม่มี

ระเบียบวาระที่ 4 เรื่องที่คณะกรรมการที่สภาฯ ตั้งขึ้นพิจารณาเสร็จแล้ว

- ไม่มี

ระเบียบวาระที่ 5 เรื่องที่เสนอใหม่

5.1 ญัตติร่างข้อบัญญัติ อบต.ปันแต เรื่องการจัดการมูลฝอย พ.ศ.............

ประธานฯ - ญัตติร่างข้อบัญญัติองค์การบริหารส่วนตำบลปันแต เรื่องการจัดการ

(นายถาวร ยอดกลิ่น) มูลฝอย ญัตตินี้ท่านนายกฯ ในฐานะผู้บริหารฯ เป็นผู้เสนอญัตติ ดังนั้นจึงไม่

ต้องมีผู้รับรองตามระเบียบฯ นะครับ

- เชิญท่านนายกฯ เสนอญัตติต่อที่ประชุมสภาฯ เพื่อพิจารณาต่อไปตาม

ขั้นตอนนะครับ

นายกฯ - เรียนท่านประธานฯ และท่านสมาชิกสภาฯ ที่เคารพทุกท่านครับ กระผม

(นายสาโรจน์ บุญเรืองขาว) นายสาโรจน์ บุญเรืองขาว นายกองค์การบริหารส่วนตำบลปันแต ขอเสนอ ญัตติร่างข้อบัญญัติองค์การบริหารส่วนตำบลปันแต ว่าด้วยเรื่องการจัดการ มูลฝอย ต่อที่ประชุมสภาฯ เพื่อพิจารณาให้ความเห็นชอบตามขั้นตอนก่อนที่จะได้เสนอขอความเห็นชอบจากท่านนายอำเภอควนขนุน และประกาศใช้เป็นข้อบัญญัติต่อไป

-4-

- ท่านสมาชิกฯ ครับ ในเรื่องเกี่ยวกับการบริหารจัดการขยะมูลฝอยซึ่ง อบต.ปันแต ได้พยายามดำเนินการรณรงค์ให้พี่น้องประชาชนแต่ละครัวเรือนได้จัดการแยกขยะและกำจัดขยะกันเองภายในครัวเรือนที่ผ่านมาก็ไม่เป็นผลมากนัก ประกอบกับองค์การบริหารส่วนตำบลของเราได้รับจัดสรรงบประมาณจากส่วนกลางให้จัดซื้อรถบรรทุกเก็บขยะ จำนวน 1 คัน ซึ่งก็ได้ดำเนินการจัดซื้อเสร็จสิ้นเรียบร้อยแล้ว อีกประการหนึ่งทาง อบต. เอง ก็ได้ประชาสัมพันธ์รับฟังความเห็นของพี่น้องประชาชนโดยทั่วไปแล้วโดยเฉพาะอัตราค่าธรรมเนียมในการบริการจัดเก็บขยะมูลฝอย และได้ข้อสรุปในภาพรวมในการที่จะบริหารจัดการขยะมูลฝอยในระยะเวลาเริ่มตั้งแต่ต้นปีงบประมาณต่อจากนี้ไป จึงได้เสนอร่างข้อบัญญัตินี้เพื่อให้การบริหารจัดการขยะมูลฝอยสามารถดำเนินการได้อย่างมีประสิทธิภาพต่อไปครับ

- โดยที่พระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึงฉบับที่ 7 พ.ศ. 2562 ประกอบกับพระราชบัญญัติการสาธารณสุข พ.ศ. 2535 กำหนดให้องค์การบริหารส่วนตำบล มีหน้าที่ต้องทำในเขตองค์การบริหารส่วนตำบลในเรื่องการรักษาความสะอาดของถนน ทางน้ำ ทางเดินและที่สาธารณะ รวมทั้งกำจัดมูลฝอยและสิ่งปฏิกูล มีอำนาจออกข้อบัญญัติเพื่อใช้บังคับในเขตองค์การบริหารส่วนตำบลได้เท่าที่ไม่ขัดหรือแย้งต่อกฎหมาย

- ในการนี้ เพื่อปฏิบัติให้เป็นไปตามอำนาจหน้าที่ขององค์การบริหารส่วนตำบล ในเรื่องการรักษาความสะอาดและการจัดระเบียบในการเก็บ ขน และกำจัดมูลฝอยองค์กาบริหารส่วนตำบลปันแต จึงจัดทำร่างข้อบัญญัติขึ้นเพื่อบังคับใช้ต่อไป

นายกฯ - สาระสำคัญของร่างข้อบัญญัติฯ มีดังนี้ครับ

(นายสาโรจน์ บุญเรืองขาว) - โดยที่เป็นการสมควรตราข้อบัญญัติองค์การบริหารส่วนตำบล ว่าด้วยการ จัดการมูลฝอย อาศัยอำนาจตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) ประกอบกับความในมาตรา 20 มาตรา 54 มาตรา 55 มาตรา 58 มาตรา 63 และมาตรา 65 แห่งพระราชบัญญัติการสาธารณสุข พ.ศ. 2535 บัญญัติให้กระทำได้โดยอาศัยอำนาจตามบทบัญญัติแห่งกฎหมาย องค์การบริหารส่วนตำบลปันแต โดยความเห็นชอบของสภาองค์การบริหารส่วนตำบลปันแต และนายอำเภอควนขนุน จึงตราข้อบัญญัติองค์การบริหารส่วนตำบลนี้ ไว้ดังต่อไปนี้

**ข้อ 1** ข้อบัญญัติองค์การบริหารส่วนตำบลนี้เรียกว่า ข้อบัญญัติองค์การบริหารส่วนตำบลปันแต เรื่อง การจัดการมูลฝอย พ.ศ. .........................

**ข้อ 2** ข้อบัญญัตินี้ให้ใช้บังคับในเขตองค์การบริหารส่วนตำบลปันแต ตั้งแต่ วันถัดจากวันที่ได้ประกาศโดยเปิดเผย ณ ที่ทำการองค์การบริหารส่วนตำบลปันแตแล้ว

**ข้อ 3** บรรดาข้อบัญญัติ ประกาศ ระเบียบ หรือคำสั่งอื่นใดในส่วนที่ได้ตราไว้แล้วในข้อบัญญัติองค์การบริหารส่วนตำบลนี้ หรือซึ่งขัดหรือแย้งกับข้อบัญญัติองค์การบริหารส่วนตำบลนี้ ให้ใช้ข้อบัญญัติองค์การบริหารส่วนตำบลนี้แทน

**ข้อ 4** ในข้อบัญญัติองค์การบริหารส่วนตำบลนี้

“ มูลฝอย ” หมายความว่า เศษกระดาษ เศษผ้า เศษอาหาร เศษสินค้า เศษวัสดุ ถุงพลาสติก ภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่น แต่ไม่รวมถึงมูลฝอยติดเชื้อ มูลฝอยที่เป็นพิษหรืออันตรายจากชุมชนและสิ่งของที่ไม่ใช้แล้วหรือของเสียทั้งหมดที่เกิดขึ้นจากการประกอบกิจการโรงงานของเสียจากวัตถุดิบ ของเสียที่เกิดขึ้นจากกระบวนการผลิต ของเสียที่เป็นผลิตภัณฑ์เสื่อมคุณภาพ และของเสียอันตรายตามกฎหมายว่าด้วยโรงงาน

-5-

“มูลฝอยนำกลับมาใช้ใหม่” หมายความว่า มูลฝอยที่สามารถนำกลับมาใช้ใหม่หรือนำมาผลิตเป็นผลิตภัณฑ์ใหม่ได้

ฯลฯ

ข้อ 38 ผู้ใดฝ่าฝืนหรือไม่ปฏิบัติตามข้อบัญญัตินี้ ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุข พ.ศ. 2535 และที่แก้ไขเพิ่มเติม

ประกาศ ณ วันที่.....................................................

นายกฯ - ร่างข้อบัญญัติองค์การบริหารส่วนตำบลฉบับนี้ ผู้บริหารฯ ร่วมกับเจ้าหน้าที่

(นายสาโรจน์ บุญเรืองขาว) ที่เกี่ยวข้องได้พิจารณาในสาระสำคัญหลักๆ อย่างรอบคอบแล้ว และคาดว่าที่ ประชุมสภาฯ จะได้ลงมติรับหลักการเพื่อจะได้พิจารณาต่อในวาระที่ 2 ขั้นการ พิจารณาแปรญัตติต่อไปนะครับ

ประธานฯ - การพิจารณาในวาระนี้ เป็นการพิจารณาในขั้นรับหลักการนะครับ มีท่าน (นายถาวร ยอดกลิ่น) สมาชิกฯ ประสงค์จะขออภิปรายไหมครับ

- หากท่านสมาชิกฯ ไม่อภิปรายในวาระแรกนี้ ท่านสมาชิกฯ ยังสามารถ อภิปรายได้อีกนะครับ ในการพิจารณาขั้นการแปรญัตติ

- ไม่มีสมาชิกฯ ท่านใดอภิปรายนะครับ

- ผมขอปิดการอภิปราย และจะขอมติต่อที่ประชุมต่อไปนะครับ

- ขอตรวจสอบองค์ประชุมก่อนนะครับ มีสมาชิกฯ ครบองค์ประชุมนะครับ

- ขอมติครับ

- สมาชิกฯ ท่านใดเห็นควรรับหลักการ โปรดยกมือครับ

- สมาชิกฯ ท่านใดเห็นว่าไม่ควรรับหลักการ โปรดยกมือครับ ไม่มีนะครับ

- ท่านใดงดออกเสียงครับ

ฯลฯ

**มติที่ประชุม** - รับหลักการแห่งร่างข้อบัญญัติฯ ด้วยคะแนนเสียงดังนี้

- รับหลักการ จำนวน 12 เสียง

- ไม่รับหลักการ จำนวน 0 เสียง

- งดออกเสียง จำนวน 1 เสียง

- ไม่ออกเสียง จำนวน 0 เสียง

ประธานฯ - ครับ เมื่อสภาฯ มีมติรับหลักการในวาระแรกแล้ว การพิจารณาร่าง

(นายถาวร ยอดกลิ่น) ข้อบัญญัติ ฯ ในวาระที่ 2 จะดำเนินการอย่างไรครับท่านสมาชิกฯ

นายกฯ - เรียนท่านประธานฯ ครับ ผมขอเสนอต่อที่ประชุมสภาฯ เพื่ออนุมัติให้

(นายสาโรจน์ บุญเรืองขาว) ดำเนินการพิจารณาร่างข้อบัญญัติฉบับนี้สามวาระรวดเดียว ตามระเบียบฯ ว่าด้วยข้อบังคับการประชุม ข้อ 45 ครับ

ประธานฯ - ท่านสมาชิกฯ ครับ ท่านนายกฯ เสนอให้ที่ประชุมพิจารณาสามวาระรวด

(นายถาวร ยอดกลิ่น) เดียว ที่ประชุมจะว่าอย่างไร จะอนุมัติหรือไม่อนุมัติให้ที่ประชุมพิจารณา สามวาระรวดเดียวตามที่ท่านนายกฯ เสนอ ขอความเห็นด้วยครับ

-6-

- ไม่มีสมาชิกฯ ท่านใดมีความเห็นเป็นอย่างอื่นนะครับ ผมขอมติจากท่านสมาชิกฯ นะครับ

- สมาชิกฯ ท่านใดเห็นควรอนุมัติให้พิจารณาสามวาระรวดเดียว โปรดยกมือ ครับ

- ท่านใดไม่เห็นด้วย โปรดยกมือครับ

- ท่านใดงดออกเสียงบ้างครับ

ฯลฯ

**มติที่ประชุม** - อนุมัติให้พิจารณาสามวาระรวดเดียว ด้วยคะแนนเสียงดังนี้

- อนุมัติ จำนวน 12 เสียง

- ไม่อนุมัติ จำนวน 0 เสียง

- งดออกเสียง จำนวน 1 เสียง

- ไม่ออกเสียง จำนวน 0 เสียง

ประธานฯ - สรุปมติที่ประชุมอนุมัติให้พิจารณาร่างข้อบัญญัติฯ สามวาระรวดเดียว

(นายถาวร ยอดกลิ่น) นะครับ

- สำหรับการพิจารณาในวาระที่ 2 ขั้นการแปรญัตติ จะพิจารณาต่อหลังจาก

พักการประชุมนะครับ

- ขอพักการประชุม 10 นาที ครับ

เริ่มประชุมต่อเวลา 15.25 น.

ประธานฯ - ท่านสมาชิกสภาฯ คณะผู้บริหารฯ และท่านผู้เข้าร่วมประชุมที่เคารพทุกท่าน (นายโกวิท สงชู) ครับวาระการประชุมต่อจากนี้ไปท่านประธานสภาฯ (นายถาวร ยอดกลิ่น)

ได้มอบหมายให้กระผมรองประธานสภาฯ ขึ้นทำหน้าที่เป็นประธานในที่ประชุม แทนนะครับ

- ตามข้อบังคับการประชุมสภาฯ ข้อ 45 กำหนดว่า เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาร่างข้อบัญญัติในวาระที่ 2 นั้นให้ที่ประชุมสภาท้องถิ่นเป็นกรรมการแปรญัตติเต็มสภาโดยให้ประธานในที่ประชุมเป็นประธานคณะกรรมการแปรญัตติ

- ขอนำท่านสมาชิกฯ เริ่มพิจารณาร่างข้อบัญญัติในวาระที่ 2 ขั้นการแปรญัตตินะครับ ท่านสมาชิกฯ หรือท่านผู้บริหารฯ มีความต้องการจะขอแปรญัตติแก้ไข ปรับเปลี่ยน หรือเพิ่มเติมเนื้อหาในร่างข้อบัญญัติฉบับนี้อย่างไรบ้าง ขอเชิญนะครับ

สมาชิกฯ - เรียนท่านประธานฯ ท่านสมาชิกฯ และคณะผู้บริหารฯ ครับ กระผม

(นายปรีชา ขาวสังข์) นายปรีชา ขาวสังข์ สมาชิกฯ หมู่ที่ 11 ครับ

-7-

- บทบัญญัติในร่างข้อบัญญัติองค์การบริหารส่วนตำบลปันแต เรื่องการจัดการมูลฝอย ตามที่ท่านนายกฯ เสนอให้ที่ประชุมสภาฯ พิจารณาให้ความเห็นชอบเพื่อใช้บังคับต่อไปในเขตบริหารขององค์การบริหารส่วนตำบลปันแตนั้น ผมพิจารณาแล้วเห็นว่าเป็นไปตามบทบาทภาระหน้าที่ขององค์การบริหารส่วนตำบลปันแตที่จะต้องจัดทำหรือบริหารจัดการด้านการกำจัดขยะมูลฝอย ซึ่งไม่ว่าท้องถิ่นในรูปแบบใดก็ต้องดำเนินการในสิ่งเหล่านี้นะครับ

- สำหรับค่าธรรมเนียมขั้นต่ำในการเรียกเก็บจากผู้ใช้บริการเป็นรายเดือนๆละ 30 บาทต่อครัวเรือนนั้น ผมเองได้พบปะแลกเปลี่ยนความเห็นในเรื่องนี้กับพี่น้องประชาชนในหลายๆ พื้นที่ ปรากฏว่าไม่มีผู้ใดที่มีความเห็นแย้งกับอัตราที่กำหนดนะครับ อย่างไรก็ตามต้องขอความร่วมมือท่านสมาชิกฯ ได้ช่วยอธิบายในรายละเอียดของค่าใช้จ่ายต่างๆ ที่เกิดขึ้นจากการบริหารจัดการขยะมูลฝอยให้พี่น้องประชาชนได้เข้าใจให้มากที่สุดก็จะไม่มีปัญหานะครับ

- ในการเก็บขนขยะเป็นครั้งคราวจากงานฌาปนกิจศพ ไม่ว่าจะจัดงานศพ ที่บ้านหรือที่วัดต่างๆ โดยปกติเจ้าภาพยินดีจ่ายค่าบริการอยู่แล้วครับ ซึ่งเท่าที่ทราบในแต่ละงานจะจ่ายค่าบริการในการเก็บ – ขน คราวละไม่ต่ำกว่า 500 บาท อัตราค่าเก็บขนขยะเป็นครั้งคราวที่กำหนดไว้ในร่างข้อบัญญัติ ถือว่าพอเหมาะสมแล้วนะครับ

ฯลฯ

ประธานฯ - ครับ ท่านสมาชิกฯ หมู่ที่ 11 อภิปรายในเชิงสนับสนุนร่างข้อบัญญัติฉบับนี้

(นายโกวิท สงชู) โดยไม่ได้ขอแปรญัตติในรายการหรือเนื้อหาในข้อใดหรือบทบัญญัติใดในร่าง ข้อบัญญัตินะครับ เชิญสมาชิกฯ ท่านอื่นครับ

นายกฯ - เรียนท่านประธานฯ และท่านสมาชิกฯ ครับ การให้บริการจัดเก็บ-เคลื่อนย้าย(นายสาโรจน์ บุญเรืองขาว) ขยะมูลฝอยที่เกิดจากการจัดงานศพไม่ว่าจะจัดที่บ้านหรือจัดงานศพที่วัดต่างๆ เราจำเป็นต้องให้บริการอยู่แล้วนะครับ ซึ่งอัตราค่าบริการที่กำหนดจะเป็นรายลูกบาศก์เมตรๆละ 100 บาท เป็นอัตราค่าเก็บและขนมูลฝอยเป็นครั้งคราว ตามบัญชีอัตราค่าธรรมเนียมท้ายข้อบังคับ ข้อที่ 1.3 นะครับ

ฯลฯ

ประธานฯ - มีสมาชิกฯ ท่านใดประสงค์จะขอแปรญัตติในที่ประชุมนี้ ขอเชิญนะครับ (นายโกวิท สงชู) การประชุมในวาระนี้ให้ยื่นญัตติด้วยวาจานะครับ ผมทำหน้าที่ประธาน กรรมการแปรญัตติ ท่านสมาชิกฯ ทุกท่านเป็นกรรมการแปรญัตติหากประสงค์จะแก้ไข เปลี่ยนแปลง บทบัญญัติ หรืออัตราค่าธรรมเนียมการจัดเก็บที่กำหนดไว้ท้ายร่างข้อบัญญัติก็ขอให้ยกมือขึ้นแจ้งความประสงค์นะครับ

- เมื่อไม่มีท่านใดประสงค์จะขอแปรญัตติ หรือขออภิปรายเกี่ยวกับเรื่องนี้ต่อไป แล้ว ผมขอปิดการอภิปรายนะครับ

- ก่อนจะขอมติจากที่ประชุม ผมขอตรวจนับองค์ประชุมนะครับ

- องค์ประชุมถูกต้องนะครับ ขอให้ท่านสมาชิกฯ ลงมติในวาระที่ 2 นะครับ

- สมาชิกฯ ท่านใดเห็นควรให้คงไว้ตามร่างข้อบัญญัติฉบับนี้ทั้งหมด โปรดยกมือ ครับ

- ท่านใดไม่เห็นด้วยครับ ไม่มีนะครับ

- ท่านใดงดออกเสียงครับ

ฯลฯ

-8-

**มติที่ประชุม** - เห็นควรให้คงไว้ตามร่างข้อบัญญัติฯ เดิม ด้วยคะแนนเสียงดังนี้

- เห็นควรให้คงไว้ตามร่างฯ เดิม จำนวน 12 เสียง

- ไม่เห็นด้วย จำนวน 0 เสียง

- งดออกเสียง จำนวน 1 เสียง

- ไม่ออกเสียง จำนวน 0 เสียง

ประธานฯ - ครับ ที่ประชุมสภาฯ พิจารณาในวาระที่ 2 ขั้นการแปรญัตติร่างข้อบัญญัติ

(นายโกวิท สงชู) เสร็จสิ้นนะครับ

- ต่อไปจะพิจารณาในวาระที่ 3 ขั้นการให้ความเห็นชอบให้ใช้เป็นข้อบัญญัติขององค์การบริหารส่วนตำบลปันแต เรื่อง การจัดการมูลฝอย พ.ศ. ................................

- ท่านสมาชิกฯ อยู่ในที่ประชุมครบองค์ประชุมนะครับ ผมจะขอให้ท่านสมาชิกฯ ได้ลงมติในวาระที่ 3 นะครับ

- สมาชิกฯ ท่านใดเห็นชอบให้ใช้เป็นข้อบัญญัติฯ โปรดยกมือครับ

- ท่านใดไม่ให้ความเห็นชอบ โปรดยกมือครับ

- สมาชิกฯ ท่านใดงดออกเสียงครับ

ฯลฯ

**มติที่ประชุม** - เห็นชอบให้ใช้เป็นข้อบัญญัติองค์การบริหารส่วนตำบลปันแต เรื่องการจัดการมูลฝอย พ.ศ. ............. ด้วยคะแนนเสียงดังนี้

- เห็นชอบ จำนวน 12 เสียง

- ไม่เห็นชอบ จำนวน 0 เสียง

- งดออกเสียง จำนวน 1 เสียง

- ไม่ออกเสียง จำนวน 0 เสียง

**5.2 ญัตติขออนุญาตต่อสภาองค์การบริหารส่วนตำบล ขอกู้เงินจากสถาบันการเงินเพื่อดำเนินโครงการลงทุน**

ประธานฯ - เรื่องที่เสนอใหม่มีอีกญัตติหนึ่งที่ท่านนายกฯ เสนอให้ที่ประชุมสภาฯ (นายโกวิท สงชู) พิจารณาในวันนี้ คือ ญัตติขออนุญาตต่อสภาองค์การบริหารส่วนตำบลปันแต เพื่อขอกู้เงินจากสถาบันการเงินนำมาใช้ในโครงการเพื่อการลงทุนตามเอกสาร ประกอบการพิจารณาที่จัดส่งให้ท่านสมาชิกฯ มาล่วงหน้าแล้ว ท่านนายกฯ ขออนุญาตดำเนินการขอกู้เงินจากสถาบันการเงินชื่อว่า กองทุนพัฒนาเมืองในภูมิภาค ธนาคารออมสิน ในจำนวนวงเงินกู้รวมประมาณ 19 ล้านกว่าบาท

- ขอเชิญท่านนายกฯ เสนอญัตติต่อที่ประชุมฯ ครับ

นายกฯ - เรียนท่านประธานฯ และท่านสมาชิกฯ ที่เคารพครับ กระผมนายสาโรจน์

(นายสาโรจน์ บุญเรืองขาว) บุญเรืองขาว นายกองค์การบริหารส่วนตำบลปันแต ขอเสนอญัตติต่อที่ประชุม สภาฯ เพื่อพิจารณาดังต่อไปนี้ครับ

- ด้วยองค์การบริหารส่วนตำบลปันแต โดยผู้บริหารองค์การบริหารส่วนตำบล มีความประสงค์ขอกู้เงินจากสถาบันการเงินเพื่อนำมาดำเนินโครงการด้านการลงทุน โดยการก่อสร้างอาคารสำนักงานและจัดซื้อยานพาหนะ ในการให้บริการประชาชนในด้านสถานที่พร้อมทั้งเครื่องมือเครื่องใช้และเทคโนโลยีที่ทันสมัย ตามหน้าที่และภาระกิจขององค์การบริหารส่วนตำบลในการบริการสาธารณะ จำนวน 5 โครงการ รวมเป็นเงิน 19,024,000 บาท (สิบเก้าล้านสองหมื่นสี่พันบาท) ดังรายการต่อไปนี้

-9-

1. ก่อสร้างอาคารที่ทำการองค์การบริหารส่วนตำบลปันแต วงเงิน งบประมาณ 11,220,000 บาท

2. ก่อสร้างรั้วกำแพงรอบพื้นที่ที่ทำการองค์การบริหารส่วนตำบล

วงเงิน งบประมาณ 1,684,000 บาท

3. จัดซื้อรถดับเพลิง 1 คัน วงเงินงบประมาณ 4,500,000 บาท

4. จัดซื้อรถพยาบาลฉุกเฉิน 1 คัน วงเงินงบประมาณ 1,120,000 บาท

5. จัดซื้อเครื่องตัดหญ้าไหล่ทาง วงเงินงบประมาณ 500,000 บาท

- โดยขอกู้เงินจากสำนักงานกองทุนพัฒนาเมืองในภูมิภาค ธนาคารออมสิน ระยะเวลาการชำระหนี้เงินกู้เป็นเวลา 10 ปี อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ. 2537 มาตรา 83 ความว่าการกู้เงินขององค์การบริหารส่วนตำบลจะต้องได้รับอนุญาตจากสภาองค์การบริหารส่วนตำบล ประกอบกับระเบียบกระทรวงมหาดไทย ว่าด้วยการกู้เงินขององค์การบริหารส่วนตำบล พ.ศ. 2563 ข้อ 5 กำหนดว่า ให้นายกองค์การบริหารส่วนตำบลเสนอการกู้เงินให้สภาองค์การบริหารส่วนตำบลพิจารณาอนุญาต ตามมาตรา 83 วรรคหนึ่ง

นายกฯ - ท่านประธานฯ และท่านสมาชิกฯ ครับ สำนักงานกองทุนพัฒนาเมืองใน (นายสาโรจน์ บุญเรืองขาว) ภูมิภาค เป็นสถาบันการเงินที่จัดตั้งขึ้นโดยความร่วมมือระหว่าง กระทรวงการคลังกับธนาคารออมสิน มีวัตถุประสงค์เพื่อให้การสนับสนุนสินเชื่อเพื่อพัฒนาเมืองให้เป็นเมืองน่าอยู่ ให้แก่องค์กรปกครองส่วนท้องถิ่นทุกประเภท โดยกำหนดหลักเกณฑ์ในการให้การสนับสนุนโครงการที่มีคุณลักษณะและข้อกำหนดดังนี้ครับ

1. โครงการทุกประเภทตามอำนาจหน้าที่ขององค์กรปกครองส่วนท้องถิ่น ยกเว้นโครงการกองทุนหมุนเวียนต่างๆ

2. เป็นโครงการที่อยู่ในแผนพัฒนาท้องถิ่น

3. ต้องมีการเผยแพร่ข้อมูลการกู้เงินให้แก่ประชาชนเพื่อรับฟังความคิดเห็นเป็นเวลาอย่างน้อย 15 วัน

4. เป็นโครงการที่สภาองค์กรปกครองส่วนท้องถิ่นและผู้ว่าราชการจังหวัดให้ความเห็นชอบหรืออนุมัติให้กู้เงิน

5. โครงการที่มีผลกระทบต่อชุมชนและสิ่งแวดล้อม ต้องได้รับการศึกษาผลกระทบต่อสังคมหรือสิ่งแวดล้อม และปัจจัยอื่นๆ ที่อาจเกิดขึ้นและเปิดเผยต่อสาธารณชน และต้องจัดให้มีการรับฟังความคิดเห็นตามกฎหมายที่เกี่ยวข้อง

6. เป็นโครงการที่มีความเป็นไปได้ทางการเงิน หรือมีแหล่งรายได้อื่นที่นำจ่ายชำระเงินกู้

**- เงื่อนไขสำคัญของการกู้เงิน มีดังนี้ครับ**

1. วงเงินกู้ ให้เป็นไปตามเกณฑ์ของกระทรวงมหาดไทย

2. ระยะเวลากู้ สูงสุดไม่เกิน 10 ปี

3. อัตราดอกเบี้ยเงินกู้ ร้อยละ 2.49 ต่อปี

4. การชำระคืน ชำระคืนปีละ 1 ครั้ง

-10-

5. อัตราเบี้ยปรับ กรณีผิดนัดไม่ชำระหนี้ จะคิดเบี้ยปรับร้อยละ 1 ต่อปี ของจำนวนเงินที่ผิดนัด

6. การชำระหนี้คืนก่อนครบกำหนด จะคิดค่าธรรมเนียนในอัตราร้อยละ 2.0 ของยอดเงินกู้คงเหลือ เฉพาะกรณีองค์กรปกครองส่วนท้องถิ่นกู้เงินรายใหม่ เพื่อชำระคืนหนี้เดิม

นายกฯ - ผมขอแจกแจงรายละเอียดของแต่ละโครงการพร้อมทั้งเหตุความจำเป็น (นายสาโรจน์ บุญเรืองขาว) เบื้องต้นที่ต้องดำเนินโครงการต่างๆ ทั้ง 5 โครงการ ตามที่นำเรียนแล้วใน ตอนต้น ดังนี้ครับ

1. **โครงการก่อสร้างอาคารที่ทำการองค์การบริหารส่วนตำบลปันแต** จำเป็นต้องก่อสร้างอาคารใหม่ เนื่องจากอาคารสำนักงานที่ใช้อยู่ในปัจจุบันเสื่อมสภาพ มีพื้นที่ใช้สอยน้อย ไม่สามารถอำนวยความสะดวกในการปฏิบัติหน้าที่และให้บริการประชาชนได้อย่างสะดวกสบายเท่าที่ควร จึงต้องก่อสร้างอาคารใหม่เพิ่มขึ้นอีก 1 หลัง เป็นอาคาร คสล. 2 ชั้น ขนาดกว้าง 27 เมตร ยาว 27 เมตร หรือมีพื้นที่ใช้สอยไม่น้อยกว่า 842 ตารางเมตร แบบรูปและรายละเอียดตามเอกสารประกอบการพิจารณาซึ่งมีอยู่ที่ท่านสมาชิกฯ แล้วนะครับ

* งบประมาณ 11,220,000 บาท ครับ

1. **โครงการก่อสร้างรั้วกำแพงรอบพื้นที่ที่ทำการองค์การบริหารส่วนตำบล** เนื่องจากรั้วกำแพงบางส่วนที่ก่อสร้างไว้ชำรุด และบางส่วนที่ก่อสร้างไว้แล้วอยู่ในลักษณะกีดขวางไม่สอดรับกับสภาพพื้นที่บริเวณที่จะขยายเพิ่มขึ้นในอนาคตจึงต้องก่อสร้างขึ้นใหม่เพื่อล้อมรอบพื้นที่อาคารสำนักงาน และอาคารอื่นๆ ที่ครอบครองอยู่ให้เป็นสัดส่วน ป้องกันการบุกรุกและเพิ่มความปลอดภัยสำหรับทรัพย์สินและบุคลากรของทางราชการ จึงต้องก่อสร้างกำแพงล้อมรอบ ความยาวรวม 241 เมตร รั้วกำแพงสูง 2 เมตร พร้อมประตูรางเลื่อนสแตนเลส กว้าง 4 เมตร สูง เมตร แบบรูปรายละเอียดตามที่ อบต.ปันแตกำหนด ดังที่ปรากฏในเอกสารประกอบการพิจารณา นะครับ

- งบประมาณ 1,684,000 บาท

**3. จัดซื้อรถดับเพลิง 1 คัน** เพื่อป้องกันและระงับเหตุสาธารณภัยในพื้นที่เขตบริการ สร้างความปลอดภัยและลดการสูญเสียต่อชีวิตและทรัพย์สินของประชาชน สร้างความมั่นใจให้กับประชาชนต่อการปฏิบัติงานของภาครัฐและท้องถิ่นหากเกิดสาธารณภัยและภัยพิบัติฉุกเฉินขึ้นในพื้นที่ จึงมีความจำเป็นต้องเตรียมความพร้อมไว้โดยขอจัดซื้อรถดับเพลิงแบบอเนกประสงค์ ซึ่งเป็นรถที่ไม่มีกำหนดในบัญชีมาตรฐานราคาครุภัณฑ์ มีคุณลักษณะเบื้องต้นเป็นรถบรรทุกน้ำดับเพลิง แบบอเนกประสงค์ ตัวรถชนิด 6 ล้อ เครื่องยนต์ดีเซล 6 สูบ 4 จังหวะ กำลังแรงม้าสูงสุดไม่น้อยกว่า 240 แรงม้า ที่รอบไม่เกิน 2,800 รอบ/นาที ตอนท้ายหลังเก๋งติดตั้งตู้บรรทุกน้ำมีปริมาตรความจุไม่น้อยกว่า 6,000 ลิตร ฯ

- ราคาประมาณ 4,500,000 บาท

**4. จัดซื้อรถพยาบาลฉุกเฉิน 1 คัน** เพื่อให้สอดรับกับพระราชบัญญัติการแพทย์ฉุกเฉิน พ.ศ. 2551 มาตรา 33 วรรคสอง ที่บัญญัติว่า เพื่อส่งเสริมการมีบทบาทตามความพร้อม ความเหมาะสม และความจำเป็นของประชาชนในท้องถิ่น ให้กรมการแพทย์ฉุกเฉิน (กพว.) สนับสนุนและประสานองค์กรปกครองส่วนท้องถิ่น เพื่อให้ท้องถิ่นเป็นผู้ดำเนินงานและบริหารจัดการระบบการแพทย์ฉุกเฉินในระดับท้องถิ่นหรือพื้นที่ ให้ผู้ป่วยฉุกเฉินได้รับบริการอย่างทั่วถึง มีประสิทธิภาพ ทันต่อเหตุการณ์ คุณลักษณะของรถในเบื้องต้นเป็นอย่างนี้ครับ เป็นรถกระบะ ปริมาตรกระบอกสูบไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 110 กิโลวัตต์ คุณลักษณะอื่นตามที่กำหนดในบัญชีมาตรฐานครุภัณฑ์

- งบประมาณ 1,120,000 บาท

-11-

**5. จัดซื้อเครื่องตัดหญ้าไหล่ทาง** ในปัจจุบัน อบต.ปันแต เรามีรถฟาร์มแทรกเตอร์ 1 คัน ใช้ในการเกรดเกลี่ยปรับแต่งผิวถนนซึ่งส่วนมากเป็นถนนหินคลุก หินผุ และดินถม รวมทั้งการปรับเกลี่ยที่ หรือทางสาธารณะให้ใช้การได้โดยสะดวกและเป็นปัจจุบันสม่ำเสมอ โดยยังสามารถติดตั้งอุปกรณ์ เพิ่มได้ จึงเห็นควรจัดซื้ออุปกรณ์เพิ่มอีก 1 รายการ คือเครื่องตัดหญ้าไหล่ทาง มีวัตถุประสงค์ในการใช้เพื่อตัดแต่งหญ้า ต้นไม้ล้มลุก บริเวณสองข้างถนนในความรับผิดชอบให้มีความสะอาด ปลอดภัย สวยงามอย่างต่อเนื่อง ชุดอุปกรณ์ที่ว่านี้ไม่อยู่ในบัญชีมาตรฐานราคาครุภัณฑ์ รูปแบบลักษณะอย่างที่เห็นโดยทั่วไปฯ

- ราคาประมาณ 500,000 บาท

นายกฯ - ท่านประธานฯ และท่านสมาชิกฯ ครับ โครงการทั้งหมดที่ขอกู้เงินมา (นายสาโรจน์ บุญเรืองขาว) ลงทุนนั้น เป็นโครงการที่จะนำมาใช้บริการพี่น้องประชาชนในภาพรวมและ ครอบคลุมพื้นที่บริการทั้งหมด ไม่จำกัดเฉพาะพื้นที่ใดพื้นที่หนึ่งนะครับ ในวงเงินกู้ประมาณ 19 กว่าล้านบาทนี้ เราได้วิเคราะห์แล้วเห็นว่าจะไม่เป็นภาระกระทบต่อการให้บริการกับพี่น้องประชาชนที่ได้กระทำมาอย่างต่อเนื่อง ความสามารถในการชำระหนี้มีแน่นอน และจะได้นำมาใช้เป็นประโยชน์ล่วงหน้าก่อนดีกว่าที่จะรอใช้เงินงบประมาณซึ่งมีอยู่ค่อนข้างจำกัด อาจต้องใช้เวลาในการสะสมเงินเป็นเวลาหลายปีกว่าที่จะดำเนินโครงการต่างๆ เหล่านี้ได้ สำหรับการจัดซื้อ-จัดจ้าง หากได้รับการอนุมัติเงินกู้แล้ว กระบวนการการจัดซื้อ- จัดจ้าง ก็ดำเนินการไปตามปกติตามระเบียบฯ ที่ปฏิบัติอยู่แล้ว ผมและคณะผู้บริหารเสนอขอกู้เงินในครั้งนี้เพื่อหวังจะยกระดับศักยภาพในการบริการประชาชนให้เพิ่มขึ้นมากกว่าที่เป็นอยู่ในขณะนี้ จึงหวังว่าท่านสมาชิกฯ ทุกคนจะเข้าใจและมีมติอนุญาตให้กู้เงินตามลำดับต่อไป

ฯลฯ

ประธานฯ - ข้อมูลและรายละเอียดต่างๆ ทั้งรูปแบบของอาคาร รั้ว และ (นายโกวิท สงชู) คุณลักษณะของครุภัณฑ์ที่จะจัดซื้อ-จัดจ้าง ท่านสมาชิกฯ มีเอกสาร ประกอบการพิจารณาอยู่แล้วนะครับ

- ขอเชิญท่านสมาชิกฯ อภิปรายให้ความเห็นสำหรับญัตตินี้ครับ

สมาชิกฯ - เรียนท่านประธานฯ ท่านสมาชิกฯ และคณะผู้บริหารฯ ครับ

(นายปรีชา ขาวสังข์) ตามหลักการและเหตุผลรวมทั้งรายละเอียดต่างๆ ที่ท่านนายกฯ นำเสนอให้พิจารณาในญัตตินี้ ผมเห็นว่ามีความจำเป็น มีเหตุผลรองรับและเป็นไปตามหลักธรรมาภิบาลด้วยแล้ว สมาชิกฯ ทุกท่านคงไม่ปฏิเสธ นะครับ

- โครงการก่อสร้างอาคารสำนักงานใหม่ 1 หลัง มีความจำเป็นต้องดำเนินการเพื่อให้สอดคล้องกับภาระหน้าที่ ปริมาณงาน จำนวนบุคลากรในสำนักงานและพี่น้องประชาชนผู้มาติดต่อราชการกับองค์การบริหารส่วนตำบลปันแตอยู่ในปัจจุบันและในอนาคตข้างหน้า ฯ

- ในส่วนของครุภัณฑ์ที่ขออนุญาตกู้เงินมาจัดซื้อนั้น ทั้ง รถดับเพลิงอเนกประสงค์ รถพยาบาลฉุกเฉิน และเครื่องตัดหญ้าไหล่ทางนั้น ก็จำเป็นต้องมีไว้บริการในภาวะการณ์ปัจจุบันนะครับฯ

- องค์กรของเราถ้าเปรียบกับครอบครัว การประกอบกิจการหรือการประกอบธุรกิจต่างๆ จำเป็นต้องใช้เงินลงทุนก่อน องค์การบริหารส่วนตำบลของเราก็เช่นกัน ภาระหน้าที่ที่จำเป็นต่างๆ ก็ต้องลงทุนไปก่อน ทั้งนี้ท่านนายกฯ ก็ได้แสดงความมั่นใจว่าไม่มีปัญหาในการชำระหนี้เงินกู้อย่างแน่นอน ฯ

-12-

- ผมเห็นด้วยและสนับสนุนให้ดำเนินการกู้เงินตามญัตติที่ท่านนายกฯ เสนอครับ

ฯลฯ

ประธานฯ - เพื่อป้องกันความสับสน เนื่องจากผมจะขอให้ท่านสมาชิกฯ ลงมติ (นายโกวิท สงชู) อนุญาตหรือไม่อนุญาต เรียงตามลำดับโครงการที่นายกเสนอนะครับ

ขอให้ท่านสมาชิกฯ ที่จะอภิปราย ได้อภิปรายเป็นรายข้อรายโครงการไป

ด้วยนะครับ เชิญครับ

สมาชิกฯ - เรียนท่านประธานฯ ครับ กระผมร้อยตรีวิเชียร พงค์ชนะ สมาชิกฯ

(ร.ต.วิเชียร พงค์ชนะ) หมู่ที่ 3 ผมจะไม่อภิปรายโครงการใดโครงการหนึ่งนะครับ ขอพูดใน ภาพรวมทั้งหมดว่าทุกโครงการที่ท่านนายกฯ เสนอมาเพื่อขออนุญาตขอกู้เงินจากสถาบันการเงินมาดำเนินการนั้นเป็นประโยชน์ และเหมาะสมแล้วกับการเพิ่มประสิทธิภาพในการให้บริการพี่น้องประชาชนในพื้นที่ ผมขอสนับสนุนและอนุญาตให้กู้เงินเพื่อดำเนินการต่อไปนะครับ

ฯลฯ

ประธานฯ - ครับ ท่านสมาชิกฯ ทั้งสองท่านอภิปรายให้การสนับสนุนญัตติ

(นายโกวิท สงชู) นะครับ มีสมาชิกฯ ท่านอื่นที่จะอภิปรายทั้งเห็นด้วยหรือไม่เห็นด้วย กับญัตตินี้ ขอเชิญนะครับ ก่อนที่จะได้ขอมติต่อที่ประชุมต่อไป

- หากไม่มีสมาชิกฯ ประสงค์จะอภิปรายต่อไปแล้ว ผมในฐานะประธานในที่ประชุมขอปิดการอภิปรายนะครับ

- ก่อนจะขอมติจากท่านสมาชิกฯ ผมขอตรวจสอบองค์ประชุมก่อน นะครับ

- สมาชิกฯ ครบองค์ประชุม

- ขอมติเรียงลำดับทีละโครงการตามที่นายกฯ เสนอนะครับ

- สมาชิกฯ ท่านใดอนุญาตให้กู้เงินตามโครงการก่อสร้างอาคารสำนักงาน ที่ทำการ อบต.ปันแต รายละเอียดตามที่นายกฯ เสนอ โปรดยกมือครับ

- สมาชิกฯ ท่านใดไม่อนุญาต โปรดยกมือครับ

- ท่านใดงดออกเสียงครับ

ฯลฯ

**มติที่ประชุม** - อนุญาตให้กู้เงินเพื่อก่อสร้างอาคารที่ทำการองค์การบริหารส่วนตำบลปันแต

จำนวน 1 หลัง รูปแบบและรายละเอียดตามที่ อบต.ปันแตกำหนด งบประมาณ 11,220,000 บาท

- ด้วยคะแนนเสียงดังนี้

- อนุญาต จำนวน 12 เสียง

- ไม่อนุญาต จำนวน 0 เสียง

- งดออกเสียง จำนวน 1 เสียง

- ไม่ออกเสียง จำนวน 0 เสียง

ประธานฯ - ลำดับที่ 2 โครงการก่อสร้างรั้วกำแพงรอบพื้นที่ที่ทำการองค์การบริหารส่วน

(นายโกวิท สงชู) ตำบลปันแต ตามรูปแบบและรายละเอียดที่ อบต.ปันแตกำหนด งบประมาณ 1,684,000 บาท

-13-

- สมาชิกฯ ท่านใดอนุญาตให้กู้เงินเพื่อก่อสร้างรั้วกำแพงรอบบริเวณที่ทำการ อบต.ปันแต ตามที่นายกฯ เสนอ โปรดยกมือครับ

- ท่านใดไม่อนุญาต โปรดยกมือครับ

- สมาชิกฯ ท่านใดงดออกเสียง โปรดยกมือครับ

ฯลฯ

**มติที่ประชุม** - อนุญาตให้กู้เงินเพื่อก่อสร้างรั้วกำแพงรอบพื้นที่ที่ทำการองค์การบริหารส่วน

ตำบลปันแต ตามรูปแบบและรายละเอียดที่ อบต.ปันแตกำหนด งบประมาณ

1,684,000 บาท

- ด้วยคะแนนเสียงดังนี้

- อนุญาต จำนวน 12 เสียง

- ไม่อนุญาต จำนวน 0 เสียง

- งดออกเสียง จำนวน 1 เสียง

- ไม่ออกเสียง จำนวน 0 เสียง

ประธานฯ - ขอมติโครงการลำดับที่ 3 นะครับ

(นายโกวิท สงชู) - สมาชิกฯ ท่านใดอนุญาตให้กู้เงินเพื่อจัดซื้อรถดับเพลิง จำนวน 1 คัน

คุณลักษณะตามที่ อบต.ปันแตกำหนด งบประมาณ 4,500,000 บาท

โปรดยกมือครับ

- ท่านใดไม่อนุญาต โปรดยกมือครับ

- ท่านใดงดออกเสียงครับ

ฯลฯ

**มติที่ประชุม** - อนุญาตให้กู้เงินเพื่อจัดซื้อรถดับเพลิง 1 คัน คุณลักษณะตามที่ อบต.ปันแตกำหนด งบประมาณ 4,500,000 บาท

- ด้วยคะแนนเสียงดังนี้

- อนุญาต จำนวน 12 เสียง

- ไม่อนุญาต จำนวน 0 เสียง

- งดออกเสียง จำนวน 1 เสียง

- ไม่ออกเสียง จำนวน 0 เสียง

ประธานฯ - ต่อไปขอมติในรายการที่ 4 จัดซื้อรถพยาบาลฉุกเฉินนะครับ

(นายโกวิท สงชู) - สมาชิกฯ ท่านใดอนุญาตให้กู้เงินเพื่อซื้อรถพยาบาลฉุกเฉิน จำนวน 1 คัน

ตามที่นายกฯ เสนอ โปรดยกมือครับ

- ท่านใดไม่อนุญาต โปรดยกมือครับ

- ท่านใดงดออกเสียงครับ

ฯลฯ

-14-

**มติที่ประชุม** - อนุญาตให้กู้เงินเพื่อจัดซื้อรถพยาบาลฉุกเฉิน จำนวน 1 คัน คุณลักษณะ

ตามที่ อบต.ปันแตกำหนด งบประมาณ 1,120,000 บาท

- ด้วยคะแนนเสียงดังนี้

- อนุญาต จำนวน 12 เสียง

- ไม่อนุญาต จำนวน 0 เสียง

- งดออกเสียง จำนวน 1 เสียง

- ไม่ออกเสียง จำนวน 0 เสียง

ประธานฯ - โครงการลำดับสุดท้าย ขอซื้อเครื่องตัดหญ้าไหล่ทาง นะครับ

(นายโกวิท สงชู) - สมาชิกฯ ท่านใดอนุญาตให้กู้เงินเพื่อซื้อเครื่องตัดหญ้าไหล่ทาง 1 ชุด ตามที่นายกฯ เสนอ โปรดยกมือครับ

- ท่านใดไม่อนุญาตครับ ไม่มีนะครับ

- สมาชิกฯ ท่านใดงดออกเสียง โปรดยกมือครับ

ฯลฯ

**มติที่ประชุม** - อนุญาตให้กู้เงินเพื่อจัดซื้อเครื่องตัดหญ้าไหล่ทาง 1 ชุด

คุณลักษณะตามที่ อบต.ปันแตกำหนด งบประมาณ 500,000 บาท

**- ด้วยคะแนนเสียงดังนี้**

- อนุญาต จำนวน 12 เสียง

- ไม่อนุญาต จำนวน 0 เสียง

- งดออกเสียง จำนวน 1 เสียง

- ไม่ออกเสียง จำนวน 0 เสียง

ประธานฯ - ที่ประชุมสภาฯ พิจารณาญัตติขออนุญาตกู้เงินจากสถาบันการเงิน (นายโกวิท สงชู) เสร็จสมบูรณ์แล้วนะครับ

- ต่อจากนี้ไปเจ้าหน้าที่จะได้ดำเนินการเพื่อขออนุมัติต่อผู้ว่าราชการจังหวัดพิจารณาต่อไปตามขั้นตอนครับ

ระเบียบวาระที่ 6 เรื่องอื่นๆ

สมาชิกฯ - ท่านประธานฯ และท่านสมาชิกฯ ครับ โครงการด้านการรักษาความสะอาด (นายปรีชา ขาวสังข์) ดูแลสิ่งแวดล้อมในที่หรือทางสาธารณะ ซึ่งได้รับงบประมาณสนับสนุนจาก กองทุนหลักประกันสุขภาพตำบลจำนวนหนึ่งเพื่อดำเนินการในพื้นที่ตำบลปันแต ขณะนี้ยังอยู่ในระหว่างการดำเนินการขอความร่วมมือจากท่านสมาชิกฯ ได้ให้การสนับสนุนการดำเนินการในส่วนที่เกี่ยวข้องด้วยนะครับ

ฯลฯ

นายกฯ - เรียนท่านประธานฯ และท่านสมาชิกฯ ครับ การบริหารงานในช่วงที่ผ่านมา(นายสาโรจน์ บุญเรืองขาว) โดยเฉพาะการติดตั้งเพิ่มเติมไฟฟ้าสาธารณะให้แสงสว่างในจุดต่างๆ มีเพิ่มมาก ขึ้นพอสมควร การซ่อมแซมก็ยังคงมีอยู่สม่ำเสมอ

-15-

- ได้รับการประสานเพื่อขอรับงบประมาณในการติดตั้งไฟฟ้าสาธารณะนวัตกรรมใหม่มาด้วยแล้ว แต่ยังพิจารณาถึงความคุ้มค่า ความเหมาะสมของโครงการอยู่ครับ

ฯลฯ

ประธานฯ - ทุกท่านในที่ประชุม มีท่านใดมีเรื่องอื่นๆ อีกไหมครับ

(นายโกวิท สงชู) - ในเมื่อไม่มีเรื่องอะไรพูดคุยต่อไปแล้ว สำหรับวันนี้ผมขอปิดการประชุม นะครับ

ปิดประชุมเวลา 16.35 น.

ลงชื่อ บันทึกการประชุม

(นายเอกชัย รักปาน)

เลขานุการสภา อบต.ปันแต

**บันทึกรายงานการประชุมสภา อบต.ปันแต**

**สมัยวิสามัญ สมัยที่ 1 ประจำปี พ.ศ. 2565 (ครั้งที่ 2 )**

**วันที่ 27 กันยายน 2565**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  1  2  3  4 | **ผู้มาประชุม**  นายถาวร ยอดกลิ่น  นายโกวิท สงชู  นายบรรจบ บุญเรืองขาว  ร.ต.วิเชียร พงค์ชนะ  นายสมบัติ ขำนุ้ย  นายอรัญ ชูปาน  นางสาวจุไรวรรณ เพ็งด้วง  นายณรงค์ ดีช่วย  นางสาวสุภาพร สุพิทยพันธ์  นางสุภาวดี คงไข่ศรี  นายปรีชา ขาวสังข์  นายจำรัส สังข์หนู  นายวีระศักดิ์ ชูมณีย์  **ผู้เข้าร่วมประชุม**  นายเอกชัย รักปาน  นายสาโรจน์ บุญเรืองขาว  นายสมโชติ เพชรจันทร์  นายภิญโญ หนูมาก | ประธานสภาฯ  รองประธานสภาฯ  ส.อบต. ม.2  ส.อบต. ม.3  ส.อบต. ม4  ส.อบต. ม.6  ส.อบต. ม.7  ส.อบต. ม.8  ส.อบต. ม.9  ส.อบต. ม.10  ส.อบต. ม.11  ส.อบต. ม.12  ส.อบต. ม.13  เลขานุการสภาฯ  นายก อบต.ปันแต  รองนายก อบต.ปันแต  เลขานุการนายก | -  โกวิท สงชู  บรรจบ บุญเรืองขาว  วิเชียร พงค์ชนะ  สมบัติ ขำนุ้ย  -  -  ณรงค์ ดีช่วย  -  สุภาวดี คงไข่ศรี  -  จำรัส สังข์หนู  -  เอกชัย รักปาน  สาโรจน์ บุญเรืองขาว  สมโชติ เพชรจันทร์  ภิญโญ หนูมาก | ลาป่วย  ลา  ลาไปราชการ  ลาไปราชการ  ลาไปราชการ  ลา |

**-2-**

**เริ่มประชุมเวลา 14.22 น.**

**-** สมาชิกฯ ครบองค์ประชุม รองประธานสภาฯ (นายโกวิท สงชู) ขึ้นทำหน้าที่เป็นประธานในที่ประชุม

- ประธาน ฯ (นายโกวิท สงชู) กล่าวเปิดการประชุมสภาองค์การบริหารส่วนตำบลปันแต สมัยวิสามัญ สมัยที่ 1 ประจำปี พ.ศ. 2565 (ครั้งที่ 2) พร้อมกล่าวปรารภถึงบทบาทหน้าที่ความรับผิดชอบของผู้ได้รับเลือกตั้งให้ทำหน้าที่เป็นสมาชิกฯ โดยขอความร่วมมือสมาชิกสภาฯ ได้ให้ความสำคัญกับการประชุมสภาฯ ในแต่ละครั้งพร้อมทั้งซักซ้อมแนวปฏิบัติในการเข้าประชุมสภาตามที่ประธานสภาฯ มีประกาศเรียกประชุมหรือ นัดหมายให้เข้าประชุมสภาฯ ให้เป็นไปตามระเบียบฯ แบบแผนที่ควรปฏิบัติ และดำเนินการประชุมต่อไปตามระเบียบวาระดังนี้

**ระเบียบวาระที่ 1** เรื่องที่ประธานจะแจ้งต่อที่ประชุม

ประธานฯ - ที่ประชุมสภาฯ ในวันนี้ ผมมีเรื่องแจ้งให้ที่ประชุมได้รับทราบเรื่องหนึ่งครับ (นายโกวิท สงชู) คือตามที่สภาองค์การบริหารส่วนตำบลปันแต ได้มีมติเห็นชอบร่างข้อบัญญัติ งบประมาณรายจ่ายประจำปีงบประมาณ พ.ศ. 2566 เมื่อการประชุมสภา สมัยสามัญ สมัยที่ 3 ประจำปี พ.ศ. 2565 ครั้งที่ 2 วันที่ 23 สิงหาคม 2565 ไปแล้วนั้น

- นายอำเภอควนขนุนได้ลงนามอนุมัติร่างข้อบัญญัติงบประมาณรายจ่ายประจำปีงบประมาณ พ.ศ. 2566 ขององค์การบริหารส่วนตำบลปันแตแล้ว ตามหนังสือแจ้งการอนุมัติข้อบัญญัติ ลงวันที่ 20 กันยายน 2565 โดยนายกองค์การบริหารส่วนตำบลปันแตได้ลงนามประกาศใช้แล้ว และได้ปิดประกาศไว้โดยเปิดเผยที่ ณ ที่ทำการองค์การบริหารส่วนตำบลปันแต ควบคู่ไปกับการลงประกาศในเว็บไซต์ประชาสัมพันธ์ขององค์การบริหารส่วนตำบลปันแตด้วยแล้ว

ฯลฯ

ระเบียบวาระที่ 2 เรื่องรับรองรายงานการประชุมฯ

ประธานฯ - รายงานการประชุมสภาฯ ครั้งที่ผ่านมายังไม่เสร็จสมบูรณ์ รอให้การรับรองใน (นายโกวิท สงชู) การประชุมครั้งต่อไปนะครับ

- วันนี้ไม่มีการรับรองรายงานการประชุมนะครับ

ระเบียบวาระที่ 3 กระทู้ถาม

- ไม่มี

ระเบียบวาระที่ 4 เรื่องที่คณะกรรมการที่สภาฯ ตั้งขึ้นพิจารณาเสร็จแล้ว

- ไม่มี

ระเบียบวาระที่ 5 เรื่องที่เสนอใหม่

5.1 ญัตติขออนุมัติโอนเงินงบประมาณรายจ่ายประจำปีงบประมาณ พ.ศ. 2565

-3-

ประธานฯ - ท่านนายกฯ ได้ยื่นญัตติต่อประธานสภาฯ เพื่อขอให้สภาฯ พิจารณาอนุมัติให้ (นายโกวิท สงชู) โอนเงินงบประมาณรายจ่ายประจำปีงบประมาณ พ.ศ. 2565 เป็นไปตาม ระเบียบกระทรวงมหาดไทยว่าด้วยข้อบังคับการประชุมสภาท้องถิ่น ข้อ 38 ถูกต้องแล้วนะครับ

- ญัตตินี้มีความสำคัญและจำเป็นที่จะต้องเสนอให้สภาฯ พิจารณาโดยเร็วนะครับ เป็นเรื่องที่จะต้องเบิกจ่ายเงินให้แก่ผู้รับจ้างตามระเบียบงานพัสดุ และเกี่ยวโยงกับระเบียบฯ เกี่ยวกับการเบิกจ่ายเงินด้วยจึงได้รีบบรรจุเข้าเป็นระเบียบวาระการประชุมที่ค่อนข้างเร่งด่วนนิดหนึ่งนะครับ ขอเชิญท่านนายกฯ เสนอญัตติต่อที่ประชุมสภาฯ ครับ

นายกฯ - เรียนท่านประธานฯ และท่านสมาชิกฯ ที่เคารพครับ กระผมนายสาโรจน์

(นายสาโรจน์ บุญเรืองขาว) บุญเรืองขาว นายกองค์การบริหารส่วนตำบลปันแต ผมขอขอบคุณท่าน ประธานสภาฯ และผู้เกี่ยวข้องนะครับที่ได้รีบนัดประชุมเพื่อพิจารณาญัตติขออนุมัติโอนเงินงบประมาณรายจ่ายในวันนี้

- ความเป็นมาในการยื่นญัตติขออนุมัติโอนงบประมาณรายจ่ายประจำปีงบประมาณ พ.ศ. 2565 ในครั้งนี้ เนื่องจากงบประมาณรายจ่ายที่ตั้งจ่ายในข้อบัญญัติงบประมาณรายจ่ายประจำปีงบประมาณ พ.ศ. 2565 ประเภทค่าชดเชยสัญญาแบบปรับราคาได้ หรือเรียกว่า ค่าK ซึ่งตั้งจ่ายไว้ 100,000 บาท ตลอดระยะเวลาปีงบประมาณ

- ปรากฏว่างบประมาณที่ตั้งไว้ 100,000 บาท นั้นไม่เพียงพอกับรายจ่ายที่เกิดขึ้นจริงครับ จำเป็นต้องขออนุมัติโอนเพิ่มอีกจำนวนหนึ่ง เพื่อจะดำเนินการเบิกจ่ายให้ถูกต้องครบถ้วนตามความเป็นจริง โดยขอโอนลดจากรายจ่าย 2 รายการ ซึ่งเหลือจ่ายแล้ว โดยอาศัยอำนาจตามความในระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 ข้อ 27 ซึ่งเป็นการโอนงบประมาณรายจ่ายในงบลงทุน อันเป็นอำนาจหน้าที่ของสภาองค์การบริหารส่วนตำบลในการพิจารณาเพื่อให้การอนุมัติ

**- รายละเอียดดังนี้ ครับ**

1. ขออนุมัติโอนเพิ่ม จำนวน 1 รายการ คือ รายการค่าชดเชยสัญญาแบบปรับราคาได้ (ค่าK) เดิมอนุมัติไว้ 100,000 บาท เคยมีการโอนลดและเบิกจ่ายมาแล้ว โดยยังคงเหลืออยู่ในขณะนี้ เพียง 162 บาท ไม่พอกับจำนวนเงินงบประมาณที่ต้องเบิกจ่ายอีก 200,000 กว่าบาทตามที่ผู้รับจ้างหรือคู่สัญญาเรียกร้องมา รายการนี้ปรากฏในแผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวดค่าที่ดินและสิ่งก่อสร้าง ครับ

2. ขออนุมัติโอนลด จำนวน 2 รายการ ประกอบด้วย 1. โครงการส่งเสริมและสนับสนุนศูนย์พัฒนาครอบครัวเดิมตั้งไว้ 50,000 บาท ปรากฏว่าในปีนี้มีปัญหาอุปสรรคในหลายด้านทำให้ไม่สามารถดำเนินโครงการได้เหมือนปีก่อนๆ จึงขอโอนลดทั้งจำนวน คือ จำนวน 50,000 บาท เพื่อไปเพิ่มในรายจ่ายรายการค่าชดเชยสัญญาแบบปรับราคาได้ (ค่าK) 2. รายจ่ายประเภทเงินเดือนข้าราชการหรือพนักงานท้องถิ่น ซึ่งตั้งไว้ 355,320 บาท จ่ายไม่หมดครับ เนื่องจากพนักงานในตำแหน่งนี้เพิ่งโอนย้ายมารับตำแหน่งหลังจากเริ่มปีงบประมาณไปแล้ว จึงขอโอนลดเงินงบประมาณที่เหลือจ่าย จำนวน 192,000 บาท เพื่อไปสมทบเพิ่มในรายการค่าชดเชยสัญญา แบบปรับราคาได้เพื่อให้ครบตามจำนวนที่จะต้องเบิกจ่ายในปีงบประมาณนี้ ครับ

ฯลฯ

-4-

ประธานฯ - ครับ ท่านนายกฯ ขออนุมัติต่อสภาฯ เพื่อโอนตั้งจ่ายเพิ่มในรายการค่าชดเชย (นายโกวิท สงชู) สัญญาแบบปรับราคาได้ หรือ ค่า K นะครับ

- ท่านเลขา ฯ ช่วยทบทวนคำจำกัดความของค่า K ให้อีกครั้งครับ

เลขานุการสภาฯ - ท่านสมาชิกฯ หลายๆท่านคงเข้าใจแล้วนะครับ สรุปง่ายๆ ก็คือ ค่า K คือ ค่าการเปลี่ยนแปลงของราคาสินค้าทุกรายการที่ใช้ในการดำเนินโครงการ นับแต่วันที่ผู้รับจ้างยื่นใบเสนอราคาจนถึงวันส่งมอบงานงวดสุดท้าย หากราคาสินค้ารวมแล้วสูงเกินกว่า 4 เปอร์เซ็นต์ ผู้ว่าจ้างจะเป็นผู้ชดเชยให้ผู้รับจ้างในจำนวนที่เกินกว่า 4 เปอร์เซ็นต์ และหากราคาสินค้ารวมลดลงเกินกว่า 4 เปอร์เซ็นต์ ผู้ว่าจ้างจะต้องขอคืนจาก ผู้รับจ้างหรือคู่สัญญา ครับ

ฯลฯ

ประธานฯ - ท่านสมาชิกฯ จะอภิปรายหรือสอบถามข้อข้องใจใดๆ บ้างครับ เชิญครับ

(นายโกวิท สงชู)

สมาชิกฯ - เรียนท่านประธานฯ ครับ การจ่ายเงินที่ต้องจ่ายตามกฎหมาย หรือระเบียบฯ (นายสมบัติ ขำนุ้ย) ที่กำหนด ผมเห็นควรอนุมัติให้โอนครับ

ประธานฯ - มีผู้อภิปรายหรือสอบถามเพิ่มเติมไหมครับ ไม่มีแล้วนะครับ

(นายโกวิท สงชู) - ผมขอปิดการอภิปราย และตรวจนับองค์ประชุม เพื่อจะขอให้ท่านสมาชิกฯ ลงมติต่อไป

- สมาชิกฯ ครบองค์ประชุมนะครับ ขออนุมัตินะครับ

- สมาชิกฯ ท่านใดเห็นควรอนุมัติให้โอนงบประมาณ โดยโอนลด จำนวน 2 รายการ เพื่อตั้งจ่ายเพิ่ม จำนวน 1 รายการ ตามที่ท่านนายกฯ เสนอ โปรดยกมือครับ

- สมาชิกฯ ท่านใดไม่อนุมัติ โปรดยกมือครับ

- ท่านใดงดออกเสียงบ้างครับ

ฯลฯ

**มติที่ประชุม** **- อนุมัติให้โอนงบประมาณ ดังนี้**

1. **โอนเพิ่ม** - รายการค่าชดเชยสัญญาแบบปรับราคาได้ (ค่า K) จำนวน 242,000 บาท
2. **โอนลด** (1) โครงการส่งเสริมและสนับสนุนศูนย์พัฒนา

ครอบครัวตำบลปันแต จำนวน 50,000 บาท (2) ประเภท เงินเดือนข้าราชการหรือพนักงานท้องถิ่น (งานควบคุมภายใน) จำนวน 192,000 บาท

**- ด้วยคะแนนเสียงดังนี้**

- อนุมัติ จำนวน 6 เสียง

- ไม่อนุมัติ จำนวน 0 เสียง

- งดออกเสียง จำนวน 1 เสียง

- ไม่ออกเสียง จำนวน 0 เสียง

-5-

ประธาน ฯ - สรุปที่ประชุมอนุมัติให้โอนงบประมาณตามรายการที่นายกฯ เสนอนะครับ

(นายโกวิท สงชู) ฝ่ายเลขาฯ รีบแจ้งเรื่องไปยังเจ้าหน้าที่ที่เกี่ยวข้องโดยเร็วนะครับ

ระเบียบวาระที่ 6 เรื่องอื่นๆ

ประธานฯ - การประชุมในวันนี้ยังมีเวลามากพอสมควรสำหรับการพูดคุยหารือกันในที่ (นายโกวิท สงชู) ประชุมในระเบียบวาระเรื่องอื่นๆ ท่านสมาชิกฯ หรือท่านผู้เข้าร่วมประชุม

มีเรื่องใดจะหารือหรือเสนอแนะ ขอเชิญครับ

นายกฯ - ท่านสมาชิกฯ ครับ ยังคงเหลือเวลาอีกไม่กี่วันก็จะสิ้นสุดปีงบประมาณ พ.ศ. (นายสาโรจน์ บุญเรืองขาว) 2565 ยังมีงานก่อสร้างบางโครงการยังไม่แล้วเสร็จ แต่มั่นใจว่าจะดำเนินการ ได้เสร็จสิ้นก่อนหน้าฝนที่จะถึงนี้ ฯ

- การปรับปรุง ซ่อมแซมถนน ทั้งงบประมาณของ อบต.ปันแตเอง และงบประมาณจากส่วนราชการอื่น เช่น งบน้ำท่วมของอำเภอ ขณะนี้ได้ดำเนินการเสร็จสิ้นทั้งหมดแล้วฯ

- สำหรับไฟฟ้าสาธารณะ โซล่าเซล ที่ผมเคยพูดถึงนั้น คิดว่ามีโอกาสสูงที่จะดำเนินการโดยการจัดซื้อวัสดุอุปกรณ์มาให้เจ้าหน้าที่จัดทำและประกอบใช้เอง โดยจะนำร่องดูก่อน 4 – 5 จุด ในบริเวณที่ไฟฟ้าส่วนภูมิภาคเข้าไม่ถึง

ฯลฯ

รองนายกฯ - ท่านประธานฯ และท่านสมาชิกฯ ครับ ต้องยอมรับว่างานด้านบริการ (นายสมโชติ เพชรจันทร์) โดยเฉพาะการซ่อมแซมและบำรุงรักษาระบบประปาในห้วงเวลานอกเหนือจาก เวลาราชการตามปกติ ยังมีข้อบกพร่องไม่สามารถทำได้เต็มศักยภาพที่เรามีอยู่ในปัจจุบันนะครับ เรื่องนี้ต้องขอฝากท่านปลัดฯ และผู้รับผิดชอบตามสายบังคับบัญชา ได้กวดขัน กำชับ ให้เจ้าหน้าที่มีอยู่ได้ตระหนักในความรับผิดชอบในหน้าที่ให้มากกว่านี้ และทราบว่าปัญหาส่วนหนึ่งที่ทำให้การทำงานไม่ราบรื่นนัก มีการเกี่ยงงอน ไม่เต็มใจจะปฏิบัติหน้าที่มาจากเรื่องของการขอเบิกจ่ายเงินค่าตอบแทนการปฏิบัติงานนอกเวลาราชการด้วยส่วนหนึ่ง ขอให้ส่วนราชการที่รับผิดชอบและผู้เกี่ยวข้องได้นำไปแก้ไขปรับปรุงต่อไปด้วย

ประธานฯ - ครับ ได้รับทราบความเคลื่อนไหว ความคืบหน้า ปัญหาและอุปสรรคในงาน(นายโกวิท สงชู) ที่ปฏิบัติแล้ว คิดว่าผู้เกี่ยวข้องทุกฝ่ายจะได้ช่วยกันแก้ไขปรับปรุงต่อไปนะครับ

- สำหรับการประชุมสภาฯ ในวันนี้เป็นการประชุมครั้งที่ 2 ของสมัยการประชุมวิสามัญ สมัยที่ 1 ประจำปี พ.ศ. 2565 พิจารณาญัตติซึ่งค่อนข้างจำเป็นและเร่งด่วนเสร็จแล้วนะครับ ผมขอปิดการประชุมนะครับ ขอขอบคุณทุกท่านที่มาประชุมนะครับ

ปิดประชุมเวลา 15.10 น.

ลงชื่อ บันทึกการประชุม

(นายเอกชัย รักปาน)

เลขานุการสภา อบต.ปันแต